MT
20.2.2023
Il-Ġurnal Uffiċjali tal-Unjoni Ewropea
C 63/47
Digriet tal-Qorti Ġenerali tal-15 ta’ Diċembru 2022 – Leonardo vs Frontex (Kawża T-675/20) (1) (“Aċċess għal dokumenti – Regolament (KE) Nru 1049/2001 – Proċedura ta’ sejħa għal offerti – Servizz ta’ sorveljanza mill-ajru – Sistema ta’ inġenju tal-ajru ppilotat mill-bogħod – Rifjut ta’ aċċess – Talba li ma hemmx lok li tingħata deċiżjoni mressqa miż-żewġ partijiet prinċipali – Assenza ta’ rinunzja – Amministrazzjoni tajba tal-ġustizzja – Ma hemmx lok li tingħata deċiżjoni”) (2023/C 63/60) Lingwa tal-kawża: it-Taljan Partijiet Rikorrent: Leonardo SpA (Ruma, l-Italja) (rappreżentanti: M. Esposito, F. Caccioppoli u G. Calamo, avukati) Konvenut: L-Aġenzija Ewropea għall-Gwardja tal-Fruntiera u tal-Kosta (rappreżentanti: H. Caniard, T. Knäbe u W. Szmidt, aġenti, assistiti minn B. Wägenbaur, avukat) Suġġett Permezz tar-rikors tagħha bbażat fuq l-Artikolu 263 TFUE, ir-rikorrenti titlob, essenzjalment, l-annullament tad-deċiżjoni tal-Aġenzija Ewropea għall-Gwardja tal-Fruntiera u tal-Kosta (Frontex) tal-5 ta’ Ottubru 2020, li permezz tagħha hija ċaħdet it-talba konfermattiva għal aċċess għal dokumenti mressqa mir-rikorrenti skont ir- Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol.
3, p. 331).
Dispożittiv 1) Ma hemmx iktar lok li tingħata deċiżjoni fuq ir-rikors.
2) Leonardo SpA hija kkundannata tbati l-ispejjeż tagħha stess kif ukoll dawk tal-Aġenzija Ewropea għall-Gwardja tal-Fruntiera u tal-Kosta (Frontex).
(1)
ĠU C 19, 18.1.2021.
Digriet tal-Qorti Ġenerali tad-19 ta’ Diċembru 2022 – XH vs Il-Kummissjoni (Kawża T-522/21) (1) (“Servizz pubbliku – Uffiċjali – Promozzjoni – Eżerċizzju ta’ promozzjoni 2020 – Deċiżjoni li tirrifjuta li timmodifika l-fajl Sysper 2 tar-rikorrenti – Deċiżjoni li ma tiġix promossa r-rikorrenti – Termini għall-preżentata ta’ rikors – Natura ta’ ordni pubbliku – Punt ta’ tluq – Talba għal għajnuna legali – Sospensjoni tat-termini – Komputazzjoni tat-termini – Tardività – Każ fortuwitu jew forza maġġuri – Żball skużabbli – Inammissibbiltà”) (2023/C 63/61) Lingwa tal-kawża: l-Ingliż Partijiet Rikorrent: XH (rappreżentant: K. Górny-Salwarowska, avukat) Konvenut: Il-Kummissjoni Ewropea (rappreżentanti: M. Brauhoff, L. Hohenecker u L. Vernier, aġenti) Suġġett Permezz tar-rikors tagħha bbażat fuq l-Artikolu 270 TFUE, ir-rikorrenti titlob, l-ewwel, l-annullament tad-deċiżjoni tal-Kummissjoni Ewropea tal-24 ta’ Novembru 2020 li tirrifjuta li timmodifika l-fajl Sysper 2 tagħha, ikkonfermata b’deċiżjoni tas-16 ta’ Ġunju 2021 li tiċħad l-ilment tagħha, it-tieni, l-annullament tad-deċiżjoni tal-Kummissjoni tat-12 ta’ Novembru 2020 li ma tinkludix isimha fil-lista tal-uffiċjali promossi fl-2020, ikkonfermata permezz ta’ deċiżjoni tat-8 ta’ Ġunju 2021 li tiċħad l-ilment tagħha u, it-tielet, il-kumpens tad-dannu subit.